Așa că m-am întors acasă și le-am spus celor din organizația mea că vreau să strâng bani pentru România, pentru că acolo există o nevoie reală și nu au parte de îngrijire de tip hospice”, povestește Graham Perolls, având în glas aceeași hotărâre cu care s-a întors acasă în acea iarnă din `90, dorind să schimbe ceva în România, o țară pe care-a ajuns să o considere „a lui”, din întâmplare... sau nu. A primit acceptul echipei sale din Marea Britanie și, după o cercetare făcută la Brașov de către asistentele britanice specializate în îngrijire paliativă, Graham a început să strângă bani pentru deschiderea primului centru de îngrijire paliativă din România, care a fost inaugurat în 1992.